Kee Yong Wee

Dato' Seri Kee Yong Wee (lahir 12 November 1936) adalah bekas Senator di Dewan Negara untuk 2 penggal dari 1982 hingga 1988 lalu. Sepanjang tempoh tersebut, beliau telah dilantik sebagai Timbalan Menteri Perdagangan dan Industri II disamping Muhyiddin Yassin sebagai Timbalan Menteri Perdagangan dan Industri I untuk tempoh yang tidak lama, iaitu lebih kurang 7 bulan sahaja.

Selepas bersara daripada politik, beliau aktif dalam persatuan sukan. Beliau pernah dilantik sebagai Presiden Persekutuan Wushu Malaysia.

Keluarga
Beliau telah berkahwin dengan Datin Seri Kee Ming Yuet dan mendapat dua orang anak, iaitu Kee E-Lene dan Kee Shih-Lene.

Politik
Pernah dilantik sebagai Ketua Pemuda Persatuan Cina Malaysia (MCA) ketika menjawat jawatan Timbalan Menteri Perdagangan dan Industri II.

Sukan
Beliau pernah dilantik sebagai Bendahari Kehormat Majlis Olimpik Malaysia (1997-2011) dan sebagai Presiden Persekutuan Wushu Malaysia (1996-2012). Nama beliau telah dimasukkan ke dalam Dewan Kemasyhuran Majlis Olimpik Malaysia pada 2011 lalu. Pada Sukan Komanwel 2006, beliau dilantik sebagai Chief de Mission untuk pasukan Malaysia.

Di peringkat Asia pula, beliau pernah dilantik sebagai Naib Presiden Persekutuan Tarian Naga dan Singa Asia (2006) dan Naib Presiden Persekutuan Wushu Asia pada 2010. Sejak 2004 pula, beliau telah dilantik sebagai Ahli Majlis Persatuan Bangsa-Bangsa Bersatu Malaysia.

Korporat
Beliau adalah Pengerusi Eksekutif KYW Holdings Group of Companies dan Kee Group.

Rujukan

Kelahiran 1935
Ahli Dewan Negara Malaysia
Anggota Persatuan Cina Malaysia